Diari Oficial de la Generalitat Valenciana


Sumari del DOGV 4450, del 28-02-2003 (2003/1710)

RESOLUCIÓ d'11 de febrer de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol de col·laboració entre la Conselleria de Medi Ambient de la Generalitat Valenciana i la Ciutat de les Arts i les Ciències per al desenvolupament d'activitats de conservació de tortugues marines i cetacis encallats a les costes de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4450

Data del DOGV
:   28-02-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/1710


Data del document
:   11-02-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Medi Ambient
    * espècie marina
    * protecció dels animals
    * cooperació administrativa

RESOLUCIÓ d'11 de febrer de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol de col·laboració entre la Conselleria de Medi Ambient de la Generalitat Valenciana i la Ciutat de les Arts i les Ciències per al desenvolupament d'activitats de conservació de tortugues marines i cetacis encallats a les costes de la Comunitat Valenciana. [2003/X1710]
  
Subscrit, després de la tramitació prèvia reglamentària, entre la Conselleria de Medi Ambient de la Generalitat Valenciana i la Ciutat de les Arts i les Ciències, el 14 de gener de 2003, un Protocol de col·laboració per al desenvolupament d'activitats de conservació de tortugues marines i cetacis encallats a les costes de la Comunitat Valenciana, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Protocol, que ha quedat inscrit en el Registre de Convenis amb el número 0017/2003, i que figura com a annex d'aquesta resolució.
  
València, 11 de febrer de 2003.- La subsecretària del Secretariat del Govern i Relacions amb les Corts: Amparo Koninckx Frasquet.
  
Protocol de col·laboració entre la Conselleria de Medi Ambient de la Generalitat Valenciana i la Ciutat de les Arts i les Ciències per al desenvolupament d'activitats de conservació de tortugues marines i cetacis encallats a les costes de la Comunitat Valenciana
  
València 14 de gener de 2003
  
REUNITS
  
D'una part, l'Hble. conseller de Medi Ambient de la Generalitat Valenciana, senyor Fernando Modrego Caballero d'acord amb el Decret 6/2002, del 25 de juliol, del president de la Generalitat Valenciana (DOGV de 26.07.2002); en nom i representació d'aquesta, i en ús de les atribucions conferides per l'article 35 de la Llei 5/1983, de 30 de desembre, de Govern Valencià.
  
I d'una altra, el senyor José Manuel Aguilar Colás, representant la Ciutat de les Arts i les Ciències SA en la seua qualitat de director general d'aquesta societat, apoderat per fer-ho per raó de l'escriptura de poder atorgat al seu favor el 2 d'agost del 2002 davant del notari de València el senyor Rafael Gómez Ferrer núm. 3.929 del seu protocol.
  
Es reconeixen mútuament competència i capacitat per a subscriure aquest conveni i
  
MANIFESTEN
  
Primer
  
La Generalitat Valenciana és competent en la conservació del medi ambient, segons preveu la Llei 5/1982, d'1 de juliol, d'Estatut d'Autonomia de la Comunitat Valenciana (BOE núm. 164, de 10 de juliol de 1982). Dins de la Generalitat Valenciana, aquestes funcions són exercides per la Conselleria de Medi Ambient a partir de la publicació del Decret 7/2002, de 25 de juliol del Govern Valencià, pel qual s'assignen a la Presidència de la Generalitat Valenciana i a les conselleries determinades competències.
  
Segon
  
Que entre les espècies de fauna, destaquen els cetacis i les tortugues marines, algunes de les quals figuren en el Reial Decret 1997/95, de 7 de desembre (BOE núm. 310, de 28 de desembre de 1995), que transposa la Directiva d'Hàbitats (92/43/CEE), com a espècies d'interés comunitari.
  
Tercer
  
Que des de la seua creació, la Conselleria de Medi Ambient està treballant per a la conservació d'aquestes espècies i, en particular, en la recuperació i l'alliberament d'exemplars encallats en les costes valencianes.
  
Quart
  
Que per a coordinar tots els organismes que participen en el procés de recuperació d'aquests exemplars, la Direcció General de Planificació i Gestió del Medi, va aprovar, per Resolució de 28 de gener del 2002, un protocol d'atenció de tortugues marines i cetacis encallats en les costes de la Comunitat Valenciana.
  
Cinqué
  
Que la Ciutat de les Arts i les Ciències (en endavant CACSA) és l'empresa pública de la Generalitat Valenciana encarregada de la construcció i posterior explotació del projecte Ciutat de les Arts i les Ciències de València i que l'Oceanogràfic n'és part.
  
Sisé
  
Que l'Oceanogràfic té entre els seus objectius la investigació sobre la biodiversitat marina i l'educació i sensibilització dels ciutadans sobre la problemàtica de conservació de les espècies i ecosistemes marins. Ateses les instal·lacions i el personal especialitzat que es disposarà en l'Oceanogràfic, la Ciutat de les Arts i de les Ciències s'ha plantejat la possibilitat de col·laborar amb la Conselleria de Medi Ambient en el desenvolupament d'activitats de recuperació de tortugues marines i cetacis encallats vius en les nostres costes.
  
Seté
  
Que ambdues institucions estan interessades a dur a terme actuacions amb tortugues marines i cetacis, per la qual cosa l'empresa CACSA posa a disposició de l'administració les seues instal·lacions per a col·laborar en aquest fi i unir els seus esforços en nom a l'optimació de resultats en la conservació d'aquesta fauna marina.
  
CLÀUSULES
  
Primera. Objecte
  
És objecte d'aquest protocol la col·laboració entre CACSA i la Conselleria de Medi Ambient de la Generalitat Valenciana per al desenvolupament del programa de recollida i recuperació de tortugues marines i cetacis encallats vius en les costes de la Comunitat Valenciana
  
Segona. Aportacions
  
Les parts firmants aporten la dedicació de recursos humans, materials i infraestructures necessaris per al seu desenvolupament, en la mesura de les seues possibilitats.
  
La Conselleria de Medi Ambient aportarà:
  
· La informació sobre encallaments de tortugues i cetacis.
  
· La recollida de tortugues marines encallades vives i el seu trasllat a centres de recuperació de fauna (CRF).
  
· El personal especialitzat en la recuperació de tortugues marines que es coordinarà amb els mitjans humans de l'Oceanogràfic per a l'execució dels treballs de recuperació i informació ambiental.
  
· Les autoritzacions necessàries per al maneig d'aquestes espècies.
  
· Qualsevol certificat que necessite l'altra part per al desenvolupament de les actuacions previstes en aquest conveni.
  
· La direcció del programa de recollida i recuperació objecte d'aquest protocol, com a entitat competent en matèria de conservació de la flora i fauna silvestres.
  
L'Oceanogràfic aportarà:
  
· Un telèfon de contacte de 24 hores, tots els dies de la setmana, per a rebre informació sobre encallaments vius de cetacis i tortugues.
  
· Un servei d'urgència disponible 24 hores, tots els dies de la setmana, per a desplaçar-se al lloc d'encallament de cetacis vius, prestar els primers auxilis i trasllat de l'exemplar a les instal·lacions de L'Oceanogràfic
  
· El transport de tortugues marines vives des dels CRF a les instal·lacions de l'Oceanogràfic.
  
A fi que l'Oceanogràfic puga complir els seus objectius d'educació i sensibilització dels ciutadans sobre la problemàtica de conservació de les espècies i ecosistemes marins, La Conselleria de Medi Ambient, com a directora del programa de recollida i recuperació objecte d'aquest protocol en la seua qualitat d'entitat competent en matèria de conservació de la flora i fauna silvestres, vetlarà en tot moment per la presència de tortugues a l'Oceanogràfic i assegurarà i derivarà a l'Oceanogràfic aquell nombre d'exemplars que de comú acord s'estimen necessaris per al compliment de tals objectius.
  
· Manteniment d'una base de dades pròpies sobre les actuacions dutes a terme per l'Oceanogràfic en l'àmbit d'aquest protocol.
  
· Les instal·lacions i els mitjans tècnics i humans en l'Oceanogràfic per a la recuperació dels exemplars encallats i per al desenvolupament de programes d'educació i sensibilització.
  
La destinació final dels animals recuperats es realitzarà en el lloc i data que determine la Conselleria de Medi Ambient.
  
Tercera. Desenvolupament
  
Aquest protocol de col·laboració podrà desenvolupar-se a través de convenis singularitzats, acords o resolucions, amb aportacions econòmiques, o sense, subjectes a la normativa vigent en cada moment. La difusió de les accions adscrites al protocol es realitzarà deixant constància de la participació de les parts firmants, i, si és procedent, hi figuraran els logotips corresponents.
  
Quarta. Durada
  
El present acord tindrà una duració de dos anys des de la posada en marxa de les instal·lacions de l'Oceanogràfic en les que es duguen a terme les actuacions de recuperació descrites, i podrà dissoldre's a petició de qualssevol de les parts firmants.
  
Cinquena. Seguiment
  
a. Per al seguiment d'aquest protocol, com per a la interpretació d'aspectes tècnics o científics de detall que no contravinguen les seues clàusules, s'estableix una comissió en la qual la presidència la tindrà la Conselleria de Medi Ambient a través de la directora general de Planificació i Gestió del Medi i la vicepresidència el director general de CACSA, o persones designades per aquests: Així mateix formaran part d'aquesta dos representants de cada una de les entitats firmants. Per a la presa d'acords serà necessari el vot d'almenys un dels representants de cada entitat, sancionat per les firmes de la presidenta i el vicepresident. les funcions de secretaria recauran en un dels representants de la Conselleria de Medi Ambient.
  
b. La comissió es reunirà almenys una vegada a l'any per a analitzar el desenvolupament del protocol.
  
Perquè conste a l'efecte oportú, i en prova de conformitat, firmen els compareixents el present document en triple versió i a un sol efecte, al lloc i en la data dalt indicats
  
El conseller de Medi ambient,
  
FERNANDO MODREGO CABALLERO
  
El director general de la Ciutat de les Arts i de les Ciències,